《题蒋伯玉作白玉山创亭于廨舍之后榜日望云思》
宋代·赵蕃

蒋侯家荆溪，胸次饱空阔。
一官寄楚尾，常病登眺窄。
有酒无地把，况助诗句活。
规模作危亭，更为思亲设。
安车几时来，历鉴吴与越。
俸廪虽云薄，采菽水可啜。
我实通家子，此意敢自别。
愿同竹马儿，就彼上寿列。
岂惟一门事，犷俗坐可革。
长使是邦人，指亭记所茇。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。